
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 215 


12 Μαρτίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως ζώνης ιδιαιτέρου κάλλους που πε¬ 
ριβάλλει στοιχεία αρχιτεκτονικής κληρονομιάς της 
κοίτης και των οχθών του Τριποτάμου - Μπαρμπού- 


τας που περιλαμβάνονται εντός του Ρυμ. Σχεδίου 

της Βέροιας Ν. Ημαθίας. 1 

Τροποποίηση ρυμοτομικού σχεδίου της οδού ΔΙΣΤΟ¬ 
ΜΟΥ μεταξύ των οδών ΑΡΓΥΡΟΥΠΟΛΕΩΣ και ΠΑ- 

ΤΡΙΑΡΧΟΥ ΙΩΑΚΕΙΜ του ΔΗΜΟΥ ΝΙΚΑΙΑΣ. 2 

Χαρακτηρισμός ως Δημοτικού δρόμου του Δήμου Κύ¬ 
μης του Νομού Εύβοιας. 3 


ΑΠΟΦΑΣΕΙ Σ 

Αριθ. 569 (1) 

Χαρακτηρισμός ως ζώνης ιδιαιτέρου κάλλους που περι¬ 
βάλλει στοιχεία αρχιτεκτονικής κληρονομιάς της κοί¬ 
της και των οχθών του Τριποτάμου - Μπαρμπούτας 
που περιλαμβάνονται εντός του Ρυμ. Σχεδίου της Βέ¬ 
ροιας Ν. Ημαθίας. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

Του Ν. 1577/1985 (ΦΕΚ 210 Α') "Γενικός Οικοδομικός 
Κανονισμός" και ειδικότερα του άρθρου 4 αυτού, όπως το 
άρθρο αυτό τροποποιήθηκε με το Ν. 1772/1988 - ΦΕΚ 91 
Α'), συμπληρώθηκε με το άρθρο 22 του Ν. 2300/1995 
(ΦΕΚ 69 Α') και αντικαταστάθηκε με το άρθρο 3 του Ν. 
2831/2000 (ΦΕΚ 140 Α') "Τροποποίηση των διατάξεων του 
Ν. 1577/1985 "Γενικός Οικοδομικός Κανονισμός" και άλ¬ 
λες πολεοδομικές διατάξεις". 

Του Π.Δ. 358/1986 (ΦΕΚ 158 Α') "Καθορισμός αρμοδιο¬ 
τήτων Υπουργείου Βόρειας Ελλάδας" και ειδικότερα του 
άρθρου 2 παρ. δ. (αα), που αναφέρονται στο χαρακτηρι¬ 
σμό κτιρίων ως διατηρητέων ή οικισμών ή τμημάτων αυ¬ 
τών ως παραδοσιακών. 

Του Π.Δ. 331/2001 (ΦΕΚ 221 Α') "Οργανισμός του 
Υπουργείου Μακεδονίας - Θράκης". 

Του άρθρου 29 Α'του Ν. 1558/1985 "Κυβέρνηση και Κυ¬ 


βερνητικά Όργανα" (ΑΊ 37), που προστέθηκε με το άρθρο 
27 του Ν. 2081/1992 (ΑΊ54) και αντικαταστάθηκε με την 
παραγρ. 2 ατού άρθρου 1 του Ν. 2469/1997 (Α'38) 

2. Την απόφαση Υ.704/19.8.1988 (ΦΕΚ 575 Β')του Πρω¬ 
θυπουργού, για τη μετονομασία του Υπουργείου Βόρειας 
Ελλάδας σε Υπουργείο Μακεδονίας - Θράκης. 

3. Την από 8 Ιουλίου 2002 αιτιολογική έκθεση της Διεύ¬ 
θυνσης Κοινωνικής - Πολιτιστικής Ανάπτυξης και Επικοι¬ 
νωνίας του Υπουργείου Μακεδονίας - Θράκης. 

4. Τις από 4.10.2002,14.10.2002,25.10.2002,29.10.2002, 
5.11.2002, 7.11.2002 ενστάσεις των πολιτών - ιδιοκτητών 
ακινήτων της περιοχής Τριποτάμου - Μπαρμπούτας της 
Βέροιας, καθώς και το υπ’ αριθμ. 28/2002 πρακτικό της συ¬ 
νεδρίασης του Δ.Σ. του Δήμου Βέροιας. 

5. Την από 22 Νοεμβρίου 2002 εισηγητική έκθεση της 
Διεύθυνσης Κοινωνικής - Πολιτιστικής Ανάπτυξης και Επι¬ 
κοινωνίας επί των ενστάσεων αυτών, αποφασίζουμε: 

1. Χαρακτηρίζουμε ως ζώνη ιδιαιτέρου κάλλους που πε¬ 
ριβάλλει στοιχεία αρχιτεκτονικής κληρονομιάς την κοίτη, 
τις όχθες και τις παρόχθιες περιοχές του Τριποτάμου - 
Μαρμπούτας, που περιλαμβάνονται εντός του εγκεκριμέ¬ 
νου ρυμοτομικού σχεδίου της Βέροιας Ν. Ημαθίας, όπως 
η ζώνη αυτή φαίνεται στο συννημένο χάρτη σε κλίμακα 
1:5000, που θεωρήθηκε από τη Δ/νση Κοινωνικής - Πολι¬ 
τιστικής Ανάπτυξης και Επικοινωνίας του Υπουργείου Μα¬ 
κεδονίας - Θράκης και που σε σμίκρυνση αντίτυπό του δη¬ 
μοσιεύεται με την απόφαση αυτή, για τους παρακάτω κυ¬ 
ρίως λόγους: 

α. Αποτελεί εξαιρετικό φυσικό, αστικό και κοινωνικό πε¬ 
ριβάλλον το οποίο είναι σπάνιο για μια σύγχρονη πόλη 

β. Έχει ιδιαίτερη ιστορική, πολεοδομική, αρχιτεκτονική, 
λαογραφική και αισθητική φυσιογνωμία 

γ. Αποτελεί χαρακτηριστικό περιβάλλον που λειτουργεί 
ως τοπόσημο με φυσικές, ιστορικές και συμβολικές προ¬ 
εκτάσεις καθώς συνδέεται με πολλές ιστορικές τοποθε¬ 
σίες της πόλης 

δ. Η διάσωση και αναβάθμιση του περιβάλλοντος αυτού 
μπορεί να αποτελέσειτην αστική σπονδυλική στήλη γύρω 
από την οποία μπορεί να αναπτυχθεί μια νέα πόλη με ιδι¬ 
αίτερο παραδοσιακό χαρακτήρα. 

2. Στη ζώνη περιλαμβάνονται όλοι οι δρόμοι, πεζοδρό¬ 
μοι, γέφυρες, πλατείες, κτίρια, κατασκευές κάθε μορφής 
και κοινόχρηστοι χώροι που εφάπτονται του ποταμού κα¬ 
θώς και τα μέτωπα των ακινήτων προς τον ποταμό. 

3. Στη χαρακτηριζόμενη ως ζώνη ιδιαιτέρου κάλλους, 
απαγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών και διακοσμητικών στοι¬ 
χείων που βρίσκονται στο χώρο του ποταμού και στα μέ¬ 
τωπα των ακινήτων προς αυτόν. 

4. Επιτρέπεται η δόμηση με τους όρους που ισχύουν 
κατά την ημερομηνία έκδοσης και δημοσίευσης της από¬ 
φασης αυτής σε όλους τους τομείς και τα οικοδομικά τε¬ 
τράγωνα που εφάπτονται στην παραπάνω ζώνη. 

Βασική μέριμνα των προτάσεων δόμησης θα είναι να 
μην αλλοιώνεται ο γενικός αρχιτεκτονικός χαρακτήρας 
της ζώνης. 

5. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση της ζώνης και στα 
κτίρια που υπάρχουν και προβάλλονται σ’ αυτήν. Επιτρέ¬ 
πεται μόνο η τοποθέτηση επιγραφών μικρών διαστάσεων 
στην ελληνική γλώσσα, που να πληροφορούν για τη χρή¬ 
ση των χώρων, τις κινήσεις των πεζών ή οχημάτων και την 
πληροφόρηση των πεζών. 

6. Για οποιαδήποτε παρέμβαση στο χώρο της ζώνης και 
τα στοιχεία που περιλαμβάνονται σ’ αυτήν και περιγρά¬ 


φονται παραπάνω απαιτείται έλεγχος της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) και της 
Διεύθυνσης Κοινωνικής - Πολιτιστικής Ανάπτυξης και Επι¬ 
κοινωνίας του Υπουργείου Μακεδονίας - Θράκης (γνωμά¬ 
τευση της ΕΠΑΕ και έγκριση του Υ.ΜΑ.Θ.). 

7. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 "Κωδικοποίηση Διατάξεων 
νόμων για το Συμβούλιο της Επικρατείας”. 

8. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

9. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως (τεύχος Δ'). 

Θεσσαλονίκη, 17 Φεβρουάριου 2003 

Ο ΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 

Αριθ. 950 ( 2 ) 

Τροποποίηση ρυμοτομικού σχεδίου της οδού ΔΙΣΤΟΜΟΥ 
μεταξύ των οδών ΑΡΓΥΡΟΥΠΟΛΕΩΣ και Π ΑΤΡΙΑΡΧΟΥ 
ΙΩΑΚΕΙΜ του ΔΗΜΟΥ ΝΙΚΑΙΑΣ. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις του Ν. Δ/τοςτης 17.07.1923 «περί σχε¬ 
δίων πόλεων, κομών και συνοικισμών του κράτους και οι¬ 
κοδομών αυτών» όπως μεταγενέστερα τροποποιήθηκαν 
και συμπληρώθηκαν και ειδικότερα τα άρθρα 2 (παρ. 3), 3 
και 70. 

2. Τα άρθρα 18,19 του από 3.4.1929 Δ/τος (ΦΕΚ 155 /Α / 
24.4.1929) περί ΓΟΚ. 

3. Τις διατάξεις του Α.Ν. 314/1968 (ΦΕΚ 47/Α) όπως τρο¬ 
ποποιήθηκαν με το υπ' αριθμ. 1018/71 Ν. Δ/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 
(ΦΕΚ210/Α). 

4. Τις διατάξεις του άρθρου 29 του Νόμου 2831/2000 
(ΦΕΚ 140/Α/13.6.2000) όπως τροποποιήθηκαν με το άρ¬ 
θρο 10 ωυ Νόμου 3044/2002 (ΦΕΚ197/Α/27-8-2002) περί 
«ΑΣΚΗΣΗ ΑΡΜΟΔΙΟΤΗΤΩΝ ΠΟΛΕΟΔΟΜΙΚΟΥ ΣΧΕ- 
ΔΙΑΣΜΟΥ», 

5. Την εγκύκλιο ΔΤΕ/δ/43511/161/55/13.6.88 του 
Υ.ΠΕ.ΧΩ.ΔΕ περί «Οδηγίες και προδιαγραφές για τροπο¬ 
ποιήσεις κ.λ.π. ρυμοτομικών σχεδίων». 

6. Τις διατάξεις του από 5.10.1989 Π.Δ/τος (ΦΕΚ 645/Δ/ 
9.10.1989) περί «Μεταβίβαση αρμοδιοτήτων, τροποποιή¬ 
σεων εγκεκριμένου σχεδίου πόλεως και πολεοδομικών 
εφαρμογών στο Δήμο ΝΙΚΑΙΑΣ (Ν. ΑΤΤΙΚΗΣ)». 

7. Την με αριθμ. 341/30.8.2000 απόφαση Δ.Σ. Νίκαιας. 

8. Την με αριθμ. πρωτ. ΚΙ58/2.12.2002 ομόφωνη γνω¬ 
μοδότηση του ΝΣΧΟΠ Νομαρχίας Πειραιά που συμφωνεί 
με την εισήγηση του Δήμου, αποφασίζουμε: 

1. Την τροποποίηση του εγκεκριμένου ρυμοτομικού 
σχεδίου της οδού ΔΙΣΤΟΜΟΥ μεταξύ των οδών ΑΡΓΥ¬ 
ΡΟΥΠΟΛΕΩΣ και ΠΑΤΡΙΑΡΧΟΥ ΙΩΑΚΕΙΜ του Δήμου Νί¬ 
καιας με την μετακίνηση των οικοδομικών γραμμών και 
την μείωση του πλάτους της οδού ΔΙΣΤΟΜΟΥ από δέκα 
(10) μέτρα σε οκτώ (8) μέτρα σύμφωνα με το από 
16.3.1934 Δ/ΓΜΑ που είναι η υλοποιημένη κατάσταση σή¬ 
μερα για τους κάτωθι λόγους: 


α) Με το από 10.9.1954 Δ/γμα (ΦΕΚ 227/29.9.1954) που 
εγκρίθηκε η τροποποίηση του ρυμοτομικού σχεδίου της 
οδού ΔΙΣΤΟΜΟΥ μεταξύτων οδών Ν. ΜΠΕΛΟΓΙΑΝΝΗ και 
ΘΗ ΒΩΝ με την μετακίνηση των οικοδομικών γραμμών και 
την αύξηση του πλάτους της οδού από οκτώ (8) μέτρα σε 
δέκα (10) μέτρα δεν έχει ποτέ υλοποιηθεί και τα υπάρχο¬ 
ντα κτίρια καθώς και τα υλοποιημένα όρια των οικοπέδων 
υφίστανται όπως προβλέπει το από 16.3.1934 ρυμοτομι¬ 
κό σχέδιο. 

β) Η κατασκευή της οδού καιτα δίκτυα κοινής ωφέλειας 
έγιναν όπως προβλέπει το από 16.3.1934 ρυμοτομικό 
σχέδιο. 

γ) Θα εκλείψουν τα σοβαρά οικονομικά και κοινωνικά 
προβλήματα στους ιδιοκτήτες των κτισμάτων από την 
εφαρμογή του ρυμοτομικού σχεδίου. 

δ) Σε σχέση με την μείωση του πλάτους της οδού 
ΔΙΣΤΟΜΟΥ θεωρούμε ότι δεν βλάπτεται το συνολικό 
άθροισμα των κοινοχρήστων χώρων όταν προωθούνται 
και άλλες τροποποιήσεις που όχι μόνο ισοσταθμίζουν την 
μείωση αλλά το αυξάνουν ακόμη περισσότερο. 

ε) Ο Δήμος Νίκαιας δεν έχει την οικονομική δυνατότητα 
για την απαλλοτρίωση των κτισμάτων και δεν κατέστη δυ¬ 
νατόν η αποζημίωση των δικαιούχων ιδιοκτητών από το 
1954 έως σήμερα. 

στ) Η πιο πάνω ρύθμιση εναρμονίζει το ρυμοτομικό σχέ¬ 
διο με την ήδη υπάρχουσα υλοποιημένη κατάσταση και 
δεν δημιουργεί πρόβλημα στο πολεοδομικό ιστό της πό¬ 
λης. 

Όλα,τα ανωτέρω φαίνονται στο συνημμένο τοπογραφι- 
κό διάγραμμα κλίμακας 1 : 500 που αποτελεί αναπόσπα¬ 
στο μέρος της απόφασης αυτής. 

2. Από τις διατάξεις αυτής της απόφασης δεν προκύ¬ 
πτουν δαπάνες σε βάρος του προϋπολογισμού του Δή¬ 
μου Νίκαιας. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Πειραιάς, 18 Φεβρουάριου 2003 

Ο Νομάρχης 
ΓΙΑΝΝΗΣ ΜΙΧΑΣ 

Αριθ. 899 ( 3 ) 

Χαρακτηρισμός ως Δημοτικού δρόμου του Δήμου Κύμης 
του Νομού Εύβοιας. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διατάξεις του από 24/31.5.85 Π. Δ/τος (Φ.Ε.Κ. 270 
Δ') και ειδικότερα του άρθρου 1 παράγραφος 2. 

2. Την33/30.5.89 Εγκύκλιο Υ.ΠΕ.ΧΩ.Δ.Ε. 

3. Την 13/13.3.90 Εγκύκλιο Υ.ΠΕ.ΧΩ.Δ.Ε. 

4. Την 11/169 /2002 απόφαση του Δημοτικού Συμβουλί¬ 
ου Κύμης. 

5. Την 411/31.1.2003 εισήγηση της Δ/νσης Χ.Ο.Π. προς 
το Σ.Χ.Ο.Π. του Ν. Εύβοιας. 

6. Την 2η γνωμοδότηση του 3ου/2003 πρακτικού του 
Σ.Χ.Ο.Π. του Ν. Εύβοιας. 

7. Το άρθρο 27 του Ν. 2081/92 (Φ.Ε.Κ. 154 Α') που ρυθ¬ 
μίζει τον έλεγχο των δαπανών που προκαλούν οι κανονι¬ 
στικές διοικητικές πράξεις. 

8. Το άρθρο Ιβπαραγρ. Ιζτου Ν. 2218/94 (Φ.Ε.Κ. 90 Α') 
που καθορίζει τις αρμοδιότητες που θα ασκούνται από 
τον Νομάρχη. 


9. Την 22/23.5.2001 Εγκύκλιο ΥΠΕ.ΧΩ.Δ.Ε. (άσκηση αρ¬ 
μοδιότητας από τον Νομάρχη), αποφασίζουμε: 

Τον χαρακτηρισμό ως Δημοτικό δρόμο τον κυριώτερο 
δρόμο που συνδέει τον οικισμό «ΚΥΜΗ»του Δήμου Κύμης 
απότοσημείο Α'στην διασταύρωση του Επαρχιακού δρό¬ 
μου αριθ. 6 (Κύμης - Παραλία Κύμης) με τον οικισμό ΕΝΟ¬ 
ΡΙΑ του ιδίου Δήμου στο σημείο Β', όπως αυτός φαίνεται 
στον συνοδευτικό της παρούσης χάρτη σε κλ. 1:5.000 
που έχει θεωρηθεί από τον Δ/ντή της Δ/νσης Χωροταξίας 
Οικισμού και Περιβάλλοντος του Νομού και αποτελεί ανα¬ 
πόσπαστο μέρος της απόφασης αυτής. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού και του 
Δήμου Κύμης. 

Η παρούσα απόφαση να δημοσιευθεί στη Εφημερίδα 
της Κυβερνήσεως και ισχύει από τη δημοσίευση. 

Χαλκίδα, 20 Φεβρουάριου 2003 
Ο Νομάρχης 

ΘΑΝΑΣΗΣ ΜΠΟΥΡΑΝΤΑΣ 

